তারা বলল : “আল্লাহর কসম, ওটা আমাদের পিতা ইব্রাহিমের ঘর। ওই ঘর সম্পর্কে তোমাকে যা বলেছি, তা সবই সত্য। কিন্তু মক্কাবাসী ওই ঘরের চারপাশে মূর্তি স্থাপন করে এবং তার সামনে রক্তপাত করে আমাদের ওখানে যাওয়ার পথ রুদ্ধ করে দিয়েছে। ওরা অপবিত্র মুশরিক।” তুব্বান তাদের এসব উক্তির সত্যতা এবং তাদের আন্তরিকতা হৃদয়ঙ্গম করলেন।... তারপর মক্কা রওনা হয়ে গেলেন। মক্কা পৌঁছে তিনি কা'বা ঘরের তওয়াফ করলেন, ঘরের কাছে কুরবানী করলেন, মাথা কামালেন এবং ছয় দিন মক্কায় ঘরের অবস্থান করলেন। এ সময় তিনি আরও কুরবানী করে মক্কাবাসীকে আপ্যায়ন করলেন। তাদের তিনি মধু পান করালেন।...তুব্বানই প্রথম কা'বাকে গিলাফ দিয়ে আবৃত করেন। তিনি কা'বার মুতাওয়াল্লী জুরহুম গোত্রের লোকদের সময়মতো কাবায় গিলাফ চড়াতে উপদেশ দেন। কা'বাকে মূর্তিপূজাসহ সকল কলুষতা থেকে পবিত্র-পরিচ্ছন্ন রাখতে, তার কাছে কোনো রক্তপাত না করতে, মৃতদেহ ও ঋতুকালে ব্যবহৃত নেকড়া কা'বাঘরের কাছে না ফেলার নির্দেশ দেন। তুব্বান কা'বাঘরের জন্য একটি দরজা এবং চাবিও বানিয়ে দেন। [18]